Diari Oficial de la Generalitat Valenciana


Sumari del DOGV 7735, del 07-03-2016 (2016/1511)

Extracte de la Resolució de 19 de febrer de 2016, de la consellera d'Agricultura, Medi Ambient, Canvi Climàtic i Desenvolupament Rural, per la qual es convoquen ajudes a les agrupacions de defensa sanitària ramaderes per a 2016.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7735

Data del DOGV
:   07-03-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/1511


Data del document
:   19-02-2016

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Extracte

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * ajuda pública

Extracte de la Resolució de 19 de febrer de 2016, de la consellera d'Agricultura, Medi Ambient, Canvi Climàtic i Desenvolupament Rural, per la qual es convoquen ajudes a les agrupacions de defensa sanitària ramaderes per a 2016. [2016/1511]  
BDNS (Identif.): 301760  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, General de Subvencions, es publica l'extracte de la convocatòria el text complet de la qual pot consultar-se en la Base de Dades Nacionals de Subvencions:  
http://www.pap.minhap.gob.es/bdnstrans/index.  
  
Primer. Beneficiaris  
Les agrupacions de defensa sanitària ramaderes oficialment reconegudes per l'òrgan competent en matèria de ramaderia, integrades per explotacions ramaderes que complisquen els requisits que es preveuen en l'article 2 de l'Ordre 10/2015 de 18 de desembre, i que estiguen inscrites en el Registre Nacional d'Agrupacions de Defensa Sanitària Ramaderes abans de començar el termini de presentació de sol·licituds.  
  
Segon. Objecte  
Concessió i pagament de les ajudes destinades a la compensació dels costos de les actuacions de prevenció, control, lluita o eradicació de malalties dels animals que realitzen les agrupacions de defensa sanitària ramaderes en execució, en primer lloc, del programa sanitari mínim i els programes sanitaris específics aprovats mitjançant la Resolució de 22 de desembre de 2015, del director general d'Agricultura, Ramaderia i Pesca, per la qual s'aprova el Programa Anual Zoosanitari per a 2016 a la Comunitat Valenciana i, en segon lloc, dels programes voluntaris de l'annex I de l'Ordre 10/2015 de 18 de desembre.  
  
  
Tercer. Bases reguladores  
Ordre 10/2015, de 18 de desembre, de la Conselleria d'Agricultura, Medi Ambient, Canvi Climàtic i Desenvolupament Rural, per la qual es regula la concessió de les ajudes destinades a les agrupacions de defensa sanitària ramaderes i per la qual s'aproven determinats programes sanitaris voluntaris.  
  
Quart. Quantia  
1. Per a l'execució dels annexos I i II del Pla Anual Zoosanitari de 2016 serà fins al 100 % de l'import de les despeses subvencionables. L'import màxim de l'ajuda serà de 15.000 - per ADSG, sense sobrepassar el límit resultant de multiplicar els mòduls establits en l'annex II de l'Ordre 10/2015, de 18 de desembre, pel nombre d'explotacions integrants de les ADSR i les unitats de bestiar major corresponents als seus censos i/o places que es troben en el Registre d'Explotacions Ramaderes en data la publicació de la convocatòria, calculats d'acord amb les equivalències detallades en l'annex III de l'Ordre 10/2015 de 18 de desembre.  
2. Per als programes voluntaris descrits en l'annex I de l'Ordre 10/2015 de 18 de desembre:  
a) Fins al 50 % del cost dels honoraris veterinaris justificats per al desenvolupament del programa, amb un límit de 3.000 - per programa, sense sobrepassar en cap cas el límit resultant de multiplicar aquesta quantitat pel % d'UGM de les explotacions de l'ADSR participants en el programa i un màxim de dos programes auxiliables.  
b) Dins del programa per al control d'IBR es podrà auxiliar fins a 2 - per reproductor vacunat amb vacuna marcada.  
Les actuacions subvencionables seran les desenvolupades des de la data de presentació de la sol·licitud fins al dia 30 de setembre de 2016.  
  
Cinqué. Termini de presentació de sol·licituds  
Un mes a partir de l'endemà de la publicació de l'extracte de la resolució de convocatòria en el Diari Oficial de la Comunitat Valenciana.  
Sisé. Data límit justificació  
La despesa serà realitzada i justificada davant de l'Administració fins al 15 d'octubre de 2016.  
  
València, 19 de febrer de 2016.- La consellera d'Agricultura, Medi Ambient, Canvi Climàtic i Desenvolupament Rural: Elena Cebrián Calvo.